**FELHÍVÁS**

**2017. Nyári Szünidei Táborok program tájékoztató**

A Magyar Labdarúgó Szövetség 2011. nyarától támogatja a tömegbázis kiépítését elősegítő nyári szünidei labdarúgó táborok szervezését, az utánpótlás nevelés szélesítése, fejlesztése, és a regisztrált labdarúgók számának növelése érdekében.

Az MLSZ az **OTP Bank Bozsik Egyesületi-programjában** résztvevő sportszervezetek részére táboronként 100.000 Ft támogatást ad.

**Az idei szünidei táborok regisztrációjának kezdete: 2017. június 1.
Támogatott időszak: 2017. június 15 - augusztus 31.**

A nevezés feltétele:

Az MLSZ elektronikus rendszerében ([ifa.mlsz.hu](https://ifa.mlsz.hu)) a tervezett táborokat 2017. június 1-től lehetséges regisztrálni az informatikai felületen.

2017. nyarán **sportszervezetenként** **maximum 5 tábor** erejéig érvényes a támogatás, egy táborban minimum 10 fő gyermeknek kell részt venni, akik közül 5 fő még nem volt regisztrálva az MLSZ adatbázisában.

1-1 tábor minimális időtartama 5 nap.

A táborokat az MLSZ adatbázisában regisztrált időszakokban személyesen ellenőrizzük és jóváhagyjuk a szervező egyesület benyújtott pályázatát, a kitöltött és feltöltött „Adatlap” és tervezett szakmai program ismeretében.

Ezt követően megküldjük részükre a támogatási szerződést és a teljesítési igazolást.
A szerződéssel, teljesítési igazolással egyidejűleg beadhatja a minden feltételnek megfelelő számláját.

A költségek hozzájárulásához, támogatásához szükséges:

Az MLSZ nevére, címére szóló „Sportszolgáltatás, Nyári szünidei tábor” számla benyújtása a szerződéssel, teljesítési igazolással egy időben, legkésőbb 2017. szeptember 30-ig.

A szerződés, teljesítési igazolás és számla beérkezési határideje **2017. szeptember 30. Kifizetése 2017. október 31-ig** történik.

Fenti határidőn túl szerződést és számlát nem áll módunkban befogadni!

Sportbaráti üdvözlettel

Kovács Szilveszter

MLSZ grassroots igazgató